**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL** **SIŪLYMO VIEŠOSIOS ĮSTAIGOS NEMUNO EUROREGIONO MARIJAMPOLĖS BIURO DALININKAMS**

2020 m. birželio 18 d. Nr. 34-439

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 2.106 straipsnio 1 punktu, Lietuvos Respublikos viešųjų įstaigų įstatymo 7 straipsnio 4 dalimi, 10 straipsnio 1 dalies 11 punktu, 17 straipsniu, Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“,

viešosios įstaigos Nemuno euroregiono Marijampolės biuro įstatų 33.10 papunkčiu, Lazdijų rajono savivaldybės taryba n u s p r e n d ž i a:

1. Siūlyti viešosios įstaigos Nemuno euroregiono Marijampolės biuro dalininkams (savivaldybėms) priimti sprendimą teisės aktų nustatyta tvarka likviduoti viešosios įstaigos Nemuno euroregiono Marijampolės biurą (įstaigos kodas – 165823751, buveinė – Marijampolės sav., Marijampolė, Vytauto g. 28).
2. Įgalioti Lazdijų rajono savivaldybės administracijos direktorių informuoti viešosios įstaigos Nemuno euroregiono Marijampolės biuro dalininkus (savivaldybes) apie šio sprendimo 1 punkte priimtą sprendimą.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Jolita Galvanauskienė, tel. (8 318) 66 112

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL SIŪLYMO VIEŠOSIOS ĮSTAIGOS NEMUNO EUROREGIONO MARIJAMPOLĖS BIURO DALININKAMS“ PROJEKTO**

**AIŠKINAMASIS RAŠTAS**

2020-06-16

Lazdijų rajono savivaldybės tarybos sprendimo projektas „Dėl siūlymo viešosios įstaigos Nemuno euroregiono Marijampolės biuro dalininkams“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 2.106 straipsnio 1 punktu, Lietuvos Respublikos viešųjų įstaigų įstatymo 7 straipsnio 4 dalimi, 10 straipsnio 1 dalies 11 punktu, 17 straipsniu, Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, viešosios įstaigos Nemuno euroregiono Marijampolės biuro įstatų 33.10 papunkčiu.

Šio projekto tikslas – priimti sprendimą siūlyti viešosios įstaigos Nemuno euroregiono Marijampolės biuro dalininkams (savivaldybėms) priimti sprendimą teisės aktų nustatyta tvarka likviduoti viešosios įstaigos Nemuno euroregiono Marijampolės biurą (įstaigos kodas – 165823751, buveinė – Marijampolės sav., Marijampolė, Vytauto g. 28). Įgalioti Lazdijų rajono savivaldybės administracijos direktorių informuoti viešosios įstaigos Nemuno euroregiono Marijampolės biuro dalininkus (savivaldybes) apie šio sprendimo 1 punkte priimtą sprendimą.

Viešosios įstaigos Nemuno euroregiono Marijampolės biuro kapitalas 6661,26 Eur, kurį pasidalinę 11 dalininkų. Viešosios įstaigos Nemuno euroregiono Marijampolės biuro 2019 metų ataskaitoje nurodyti šie dalininkai: Marijampolės savivaldybė, Vilkaviškio rajono savivaldybė, Alytaus rajono savivaldybė, Alytaus miesto savivaldybė, Druskininkų savivaldybė, Kazlų Rūdos savivaldybė, Lazdijų rajono savivaldybė, Kalvarijos savivaldybė, Šakių rajono savivaldybė, Trakų rajono savivaldybė, Birštono savivaldybė.

Lazdijų rajono savivaldybė kaip dalininkė dalyvauja viešosios įstaigos Nemuno euroregiono Marijampolės biuro (toliau – Įstaiga) veikloje. Įstaiga įregistruota 1998-07-13. Įstaigos įstatuose nurodytas pagrindinis Įstaigos tikslas – „koordinuoti Lietuvos Respublikos institucijų Euroregione Nemunas veiksmus, sukurti geresnes sąlygas socialiniam ir ekonominiam regionų vystymui, skatinti bendradarbiavimą su kaimyninių bei tolimesnių valstybių pasienio regionais“. Įstaiga veikia bendradarbiavimo vystymo tarp pasienio regionų ekonomikos, švietimo, kultūros, sporto, turizmo, aplinkos apsaugos ir teritorinio planavimo srityse. Įstaigos uždaviniai: „nutarimų, projektų ir kitų dokumentų, susijusių su bendradarbiavimo Euroregione Nemunas, ruošimas ir teikimas Biuro bei Euroregiono institucijoms, tarptautinių projektų rengimas ir įgyvendinimas, tapačių Euroregione esančioms, darbo grupių sušaukimas ir jų koordinavimas; Biuro bei Euroregiono institucijų nutarimų vykdymas; teikti viešąsias paslaugas verslui bei kurti ir gerinti investavimo sąlygas dalininkų teritorijoje, Euroregione Nemunas; plėtoti teigiamą Lietuvos ir dalininkų bei Lietuvoje (dalininkų teritorijoje) pagamintų produktų ir paslaugų įvaizdį Euroregione bei už jos ribų.“

Lazdijų rajono savivaldybės įnašas į šios Įstaigos dalininkų kapitalo vertę yra – 579,24 Eur. Lazdijų rajono savivaldybės netenkina viešosios įstaigos Nemuno euroregiono Marijampolės biuro vykdoma veikla. Kiekvienais metais Įstaigai mokamas nario mokestis, tačiau savivaldybė iš Įstaigos vykdomos veiklos negauna nei ekonominės, nei kitokios naudos. Įstaiga neteikia jokių pasiūlymų, neįgyvendina projektų, kurie būtų naudingi Lazdijų rajono savivaldybei. Atsižvelgiant į tai, kad Įstaigos veikla yra vangi, nevykdomi jokie projektai ir įstatuose numatytos veiklos, kurios teiktų naudą Lazdijų rajono savivaldybei, ir į tai, kad Lazdijų rajono savivaldybės netenkina šios Įstaigos vykdoma veikla, siūloma priimti sprendimą siūlyti viešosios įstaigos Nemuno euroregiono Marijampolės biuro dalininkams (savivaldybėms) priimti sprendimą teisės aktų nustatyta tvarka likviduoti viešosios įstaigos Nemuno euroregiono Marijampolės biurą (įstaigos kodas – 165823751, buveinė – Marijampolės sav., Marijampolė, Vytauto g. 28).

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo

skyriaus vedėjo pavaduotoja Jolita Galvanauskienė